La Puebla d'Íxar

Este articlo trata sobre La Puebla d'Íxar. Pa atros emplegos de lo toponimo Puebla se veiga Puebla (desambigación).

La Puebla d'Íxar (La Puebla de Híjar en castellano) ye un municipio aragonés de la provincia de Teruel, situau en la comarca de lo Baixo Martín.

La suya población ye de 982 habitants (2012) en una superficie de 60,78 km² y una densidat de 16,55 hab/km².

 Cheografía 
La Puebla d'Íxar ye situau en un plan, a 254 metros d'altaria dencima de lo livel d'a mar y a una distancia de 163 km de Teruel, la capital de la suya provincia, y de 78 km de Zaragoza, la capital d'Aragón, con abundants auguas sotorranas. Lo suyo termin municipal ye travesau por lo río Martín

La gara de lo tren (Ferrocarril de la Val de Zafán) se fació a bels cientos de metros de lo nuclio mes antigo de lo lugar. Actualment una carrera luenga une la estación con lo nuclio antigo.

En lo suyo termin, pero mas cerca de Zaila y La Zaida ye lo despoblau de La Romana, que se menciona en textos de principios de lo sieglo XII. Atros nuclios de población tamién hué deshabitaus son La Romaneta, Torre la Sorda, Torre L'Ausín y Fabrica Salitraría. Cerca de La Romaneta trobamos la LIC de Val de Mesón con una important presencia d'aus esteparias.

Muito en las afueras de lo lugar bi ha un poligono industrial situau en la marguin de la carretera nacional N 232 en dirección Zaragoza dito Venta del Barro con la fabrica de Prenavisa, un hostal y lo club Shangai-Lilí. En la Guerra Civil Espanyola estió un campo d'aviación.

 Mugas 
 Binaceit, Zaila La Zaida Sastago Almochuel 50px Exatiel  Íxar Sant Per de Calanda

 Clima    
A suya temperatura anyal ye 14.4 °C, con una temperatura meya en chinero de 5.62 °C y en chulio de 24.49 °C.  "Valores normales de precipitación y temperatura de la red climatológica (1961-1990). Serie monografías. Año 2000" (Instituto Nacional de Meteorología) en a pachina web de l'Instituto Aragonés de Estadística (IAEST).

 Parla 
L'aragonés residual de La Puebla ye uno de los primers que s'estudioron. Felix Monge, profesor de la Universidat de Zaragoza, que ye naixito en Mainar, vivió de nino en La Puebla y publicó un estudio incompleto en 1951. La parla de La Puebla teneba ya n'ixas envueltas de Felix Monge menos aragonesismos que las parlas d'Íxar u Sant Per porque la zucrera y la gara trayoron muita población d'atros lugars de la comarca, como la familia de l'actriz Sara Mora Romeo y tamién de muit luent. Los factors socioculturals yeran prou diferents a los de la redolada, pus yera un lugar industrializau. Manimenos encara rechistró los imperfectos traiban y saliban y muito vocabulario.

La embotada de los de La Puebla ye en aragonés: los d'Íxar lis dicen bachanos probablement porque son auguas ta baixo de lo río Martín (Baixanos > Bachanos por cheada). Los de Binaceit (pronunciau en la comarca Binazai) tamién dicen asinas a los de Zaila, auguas ta baixo de lo río Aguas. La mesma embotada tienen los de Muniesa.

 Toponimia 
Lo nombre feba referencia a un poblau anterior a la repoblación dito Gayén, asinas por eixemplo en la decada de 1450 lo sinyor d'Íxar Chuan Ferrández d'Íxar y Centelles escribiba:

{{Cita|Anuezco e perpetua, indivisible e inseparable unión fago de los castillos, villas e lugares de Ixar, Urrea, la Pobla de Gayen e la Pobla de Benalfajar, de Belchit, Almonecir e la Pobla d'Albortón, e de Lecera e de Binaceit, con toda la jurisdiccion civil e criminal}}

Con lo tiempo s'imposará l'apelativo d'Íxar, en especial cuan son forachitaus los moriscos. Podemos veyer l'alternancia en Pobla de Izar de lo Fogache de 1495 y Pobla de Gayén u Puebla de Gayén en un texto de 1502.

Encara bi ha toponimos en aragonés u con trazas aragonesas:Valletas, El Bochar, Espartosa, Ferrada, Ferraduras, Fila Badía, Fila del Pino, Fila Jordana, Fila Ráfales, Fila Rilla, Foguera, Foladaza, La Presquera, La Torraza, Loma el Coleto, Los Valellos, Mayuelos, Molino Rafel, Ojo Ferrerón, Plana San Antón, Planas, Basales, Val de Zaila, etc... Foladaza ye una zaica que riega lo que antes se deciba Foya de la Daza u Suelto de San Per, y perteneixeba a lo termin de Sant Per de Calanda que mugaba con La Romana. Mayelos ye una trascripción yeista de Malluelo que significa "vinyero choven" en aragonés medieval y testimonia la tradición viticultora de la comarca antes de las grans plagas de Filoxera.

Curiosos son los microtoponimos El Chárif, una plaza con una fuent a la entrada de lo lugar, y Val de Zafán, que podría estar un caso de metatesi dende l'adaptación aragonésa de Hassán: *Val de Fazán > Val de Zafán. Val de Zafán dió nombre a un tren, lo Ferrocarril de la Val de Zafán y la suya linia ferria que travesaba las comarcas de lo Baixo Aragón, Matarranya y Tierra Alta dica arribar en Tortosa, a on li deciban Lo Banyero.

 Apellius 
Son caracteristicos los apellius Artal, Bordonaba, Gareta, Mugüerza, Pina, Pellicena, Polo, Baguer, Sierra y los d'orichen occitán Guallar (derivau de Guallart) y Lambea (derivau de como se diz en gascón Lembeye y castellanizau como la zaica Gayén en Gaén y foyeta en foeta por perda de -y- epentetica).

 Demografía 

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Izquierda Unida         5 Partido de los Socialistas de Aragón         2 Partido Popular         1 Partido Aragonés         1 Total                 9

 Alcaldes 
 Lista d'alcaldes Lechislatura Nombre Partiu politico1979–1983 José Antonio Félez Calvo Treinta aniversario de las primeras elecciones municipales de la democracia. UCD  1983–1987  1987–1991  1991–1995  1995–1999 Juana María Barreras Falo Partido de los Socialistas de Aragón1999–2003 Juana María Barreras Falo Partido de los Socialistas de Aragón2003–2007 Juana María Barreras Falo Partido de los Socialistas de Aragón2007–2011 Juana María Barreras Falo Partido de los Socialistas de Aragón2011–2015 Pedro Bello Martínez Izquierda Unida2015–2019  2019–2023  2023–2027 Pedro Bello Martinez   Consulta el listado de alcaldes que han sido proclamados en Aragón en Heraldo de Aragón. GLPH-IU

 Puestos d'Intrés 
 Molimentos relichiosos 
Ilesia parroquial de la Natividat de la Virchen, una ilesia de lo sieglo XVIII.
Ermita de Nuestra Sinyora de las Dolors y de lo Santo Sepulcre, una ermita de lo sieglo XVII.

 Obras hidraulicas El Charif, fuent-abrebador en la plaza homonima.La Torica'', un acueducto de piedra picada construito en lo sieglo XIX.

 Galería d'imáchens 

 Fiestas 
17 de chinero: Sant Antón.
20 de chinero: Sant Fabián y Sant Sabastián.
15 de mayo: Sant Isidro Labrador.
25 de chulio: Sant Chaime o Mayor.
15-16 d'agosto: Asumpción de la Virchen y Sant Roque.

 Referencias 

 Se veiga tamién 
 Lista de municipios de Teruel.

 Vinclos externos 

  Pachina web no oficial sobre La Puebla d'Íxar.

*